SET ปิดรูด 25 จุด ตามตปท. กังวลเฟดขึ้นดบ.แรงสกัดเงินเฟ้อ
SET ปิดรูด 25 จุด ตามตปท. รับแรงกดดันกังวลแนวโน้มเฟดปรับขึ้นดอกเบี้ยแรงสกัดเงินเฟ้อ และความกังวลสงครามรัสเซียและยูเครนที่ยังคงยืดเยื้อเป็นแรงส่งเงินเฟ้อยังสูงต่อเนื่อง
SET ปิดรูด 25 จุด ตามตปท. รับแรงกดดันกังวลแนวโน้มเฟดปรับขึ้นดอกเบี้ยแรงสกัดเงินเฟ้อ และความกังวลสงครามรัสเซียและยูเครนที่ยังคงยืดเยื้อเป็นแรงส่งเงินเฟ้อยังสูงต่อเนื่อง
9 พ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลงตามทิศทางเดียวกับตลาดหุ้นอื่นในภูมิภาค โดยที่ตลาดยังมีความกังวลเกี่ยวกับพิจารณาปรับขึ้นอัตราดอกเบี้ยของธนาคารกลางสหรัฐฯ (เฟด) ที่ตลาดยังคาดการณ์ว่ามีแนวโน้มที่เฟดจะขึ้นอัตราดอกเบี้ยแรงเพื่อสกัดเงินเฟ้อ แม้ว่าประธานเฟดจะมีการส่งสัญญาณการขึ้นอัตราดอกเบี้ยในการประชุมครั้งก่อนที่ 0.50% ประกอบกับยังมีความกังวลความยืดเยื้อของสงครามรัสเซียและยูเครที่ยืดเยื้อมากว่า 2 เดือน เป็นแรงกดดันต่อภาพรวมของเศรษฐกิจและเงินเฟ้อที่เร่งตัวขึ้น
สำหรับแนวโน้มตลาดหุ้นไทยพรุ่งนี้คาดว่าแกว่งตัวไซด์เวย์ โดยที่ยังคงต้องรอติดตามการประกาศตัวเลขเงินเฟ้อในเดือนเม.ย.ของสหรัฐฯในคืนวันพุธที่จะถึงนี้ หากออกมามากกว่าที่ตลาดคาดไว้ราว 8% อาจจะส่งผลกดดันตลาดให้แกว่งตัวลงได้ต่อ เพราะมีความเป็นไปได้จากการที่เฟดจะปรับการขึ้นอัตราดอกเบี้ยแรงในการประชุมครั้งถัดไป ให้แนวต้านที่ 1,620-1,625 จุด แนวรับ 1,595-1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 2,225.09 ล้านบาท ปิดที่ 110.50 บาท ลดลง 3.00 บาท
TOP มูลค่าการซื้อขาย 1,864.71 ล้านบาท ปิดที่ 58.75 บาท เพิ่มขึ้น 0.50 บาท
PTTEP มูลค่าการซื้อขาย 1,855.15 ล้านบาท ปิดที่ 154.50 บาท ราคาไม่เปลี่ยนแปลง
BANPU มูลค่าการซื้อขาย 1,785.25 ล้านบาท ปิดที่ 12.50 บาท ราคาไม่เปลี่ยนแปลง
GULF มูลค่าการซื้อขาย 1,734.14 ล้านบาท ปิดที่ 45.75 บาท ลดลง 1.50 บาท